
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2020 M. VASARIO 20 D. SPRENDIMO NR. T2-41 „DĖL KRETINGOS RAJONO SAVIVALDYBĖS 2020 METŲ BIUDŽETO TVIRTINIMO“ PAKEITIMO

[bookmark: _GoBack]2020 m. rugpjūčio 27 d. Nr. T2-215
Kretinga

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos biudžeto sandaros įstatymo 25 straipsniu, Lietuvos Respublikos žemės ūkio ministro 2020 m. gegužės 18 d. įsakymu Nr. 3D-381 „Dėl Žemės ūkio ministro 2019 m. gruodžio 31 d. įsakymo Nr. 3D-732 „Dėl 2020 m. skiriamų specialiųjų tikslinių dotacijų žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ pakeitimo“, Lietuvos Respublikos švietimo, mokslo ir sporto ministro 2020 m. liepos 7 d. įsakymu Nr. V-1022 „Dėl Švietimo, mokslo ir sporto ministro 2020 m. birželio 2 d. įsakymo Nr. V-823 „Dėl vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“ pakeitimo“, Lietuvos Respublikos švietimo, mokslo ir sporto ministro 2020 m. liepos 31 d. įsakymu Nr. V-1117 „Dėl Lietuvos Respublikos 2020 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo ir patvirtinimo“, Lietuvos Respublikos susisiekimo ministro 2020 m. rugpjūčio 3 d. įsakymu Nr. 3-454 „Dėl Lietuvos Respublikos susisiekimo ministro 2020 m. gegužės 19 d. įsakymo Nr. 3-333 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams, jungiantiems lankytinas ir rekreacines vietoves bei kurortines teritorijas“ pakeitimo“, Lietuvos Respublikos susisiekimo ministro 2020 m. rugpjūčio 3 d. įsakymu Nr. 3-451 „Dėl Lietuvos Respublikos susisiekimo ministro 2020 m. gegužės 25 d. įsakymo Nr. 3-347 „Dėl  ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams taisyti (remontuoti)“ pakeitimo“, Lietuvos Respublikos sveikatos apsaugos ministro 2020 m. liepos 17 d. įsakymu Nr. V-1684 „Dėl Lietuvos Respublikos valstybės biudžeto tikslinių asignavimų psichikos sveikatai stiprinti 2020 metais paskirstymo savivaldybėms patvirtinimo“, Lietuvos Respublikos socialinės apsaugos ir darbo ministro 2020 m. birželio 17 d. įsakymu Nr. A1-568 „Dėl lėšų paskirstymo savivaldybių administracijoms priemonei „Skiriant piniginę socialinę paramą nepasiturintiems gyventojams, laikinai nevertinti turimo turto ir padidinti valstybės remiamų pajamų (VRP) dydį nuo 1 VRP iki 1,1 VRP teisei į socialinę pašalpą nustatyti“ įgyvendinti patvirtinimo“, Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo, patvirtinto Kretingos rajono savivaldybės tarybos 2016 m. birželio 30 d. sprendimu Nr. T2-185 „Dėl Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo patvirtinimo“, 42 punkto 42.2, 42.8, 42.9 papunkčiais, atsižvelgdama į asignavimų valdytojų raštus, Kretingos rajono savivaldybės taryba n u s p r e n d ž i a:
1. Pakeisti Kretingos rajono savivaldybės tarybos 2020 m. vasario 20 d. sprendimą Nr. T2-41 „Dėl Kretingos rajono savivaldybės 2020 metų biudžeto tvirtinimo“ (toliau – sprendimas):
1.1. pakeisti sprendimo 1.1 punktą – padidinti Kretingos rajono savivaldybės biudžeto pajamas 448,508 tūkst. Eur – ir jį išdėstyti taip:
„1.1. pajamų ir dotacijų – 43 812,124 tūkst. Eur, Europos Sąjungos finansinės paramos lėšų – 3 499,5 tūkst. Eur, skolintų lėšų investiciniams projektams finansuoti – 1 056,5 tūkst. Eur, apyvartinių lėšų tikslinės paskirties išlaidoms padengti, paskoloms grąžinti – 1 992,1 tūkst. Eur, iš viso – 50 360,224 tūkst. Eur (1, 2 priedai);“;
1.2. pakeisti sprendimo 1.2 punktą – padidinti Kretingos rajono savivaldybės biudžeto asignavimus 448,508 tūkst. Eur – ir jį išdėstyti taip:
	„1.2. asignavimų – 49 303,624 tūkst. Eur, paskoloms grąžinti − 1 056,6 tūkst. Eur, iš viso – 50 360,224 tūkst. Eur (3, 4, 5, 6, 7, 8 priedai).“;
	1.3. pakeisti sprendimo 1, 3, 4, 5, 6, 7 priedus (pridedama).
	2. Skelbti šį sprendimą Teisės aktų registre ir savivaldybės interneto svetainėje.

Savivaldybės meras                                                                                                      Antanas Kalnius 

